Rajta. Vedd el.
Az áldozatunkat.
Apám!
Ne! Maradj, fiam! Ne hagyd el a fényt.
Bármit is teszel, soha ne menj ki a fényből.
Vedd el.
Apám!
ÁTKOZOTTAK
A látnok tál
A napló szerint a tál csak teliholdkor működik,
és ma telihold lesz.
Elvileg ezzel a látnok tál nevű műtárggyal tudunk jósolni
vagy beszélhetünk apa szellemével.
Ne mondd, hogy „szellem”. Apa nem halt meg.
Nem mondjuk, hogy meghalt, édes,
de megerősítés kéne, hogy amit csinálunk, az beválik.
Igen. És ha a látnok tál segít beszélni apával,
az bizonyítja az elméletünket, hogy még megmenthetjük.
Ha bármi esély van, próbálkoznunk kell.
Vacsora után megkeressük azt a látnok tálat.
Bevallom, magam még nem láttam úgymond akcióban,
de azt jól tudom, hogy hol található.
Ez egy újabb biztonsági protokoll?
Úgy van.
A legtöbb kapu csak kívülről nyitható.
Voilà.
Ott bent?
De olyan sötét van.
Ne aggódjatok.
A sötétség néha meglepetéseket rejt.
Nagyon nem kedvelem a meglepetéseket.
Nahát! Ez gyönyörű!
Köszöntelek titeket a menny-boltban.
Ezek a műtárgyak mind a világűrrel foglalkoznak.
Elég gyakran lejárok ide harmonikázni.
Az akusztika meglepően éles.
- Alex is harmonikázik. - Valóban.
Mit gondolsz, kitől tanultam?
Ez a látnok tál?
Lenyűgözően néz ki.
Oké, hogy kell ezt használni? Hogy beszélünk apával?
A napló szerint úgy szólhatsz a szerettedhez egy másik birodalomban,
ha vizet töltesz a tálba.
Megoldom.
Biztos tudod, hogy mit csinálsz?
Olvasom, ami a naplóban van.
Oké.
Semmi sem történt.
Miért nem történik semmi?
Ne sürgess.
Most kell egy személyes tárgy attól, akit megszólítunk.
Ez a kulcstartó Alexé volt.
Ezt apák napjára kapta tőlünk tavaly.
Adunk neki egy újat. Ígérem.
Dobd a tálba.
Működik!
Mi jön?
Hát…
Hórusz, mit ír a napló?
A víz elmosta az írást.
Nem tudom elolvasni a többit.
Oké. Beszüntetem az egészet.
Lehetett volna annyi eszünk, hogy előbb elolvassuk.
De anya, ma van telihold!
Igen, egy egész hónap, mire újból megpróbálhatjuk.
Meg kell csinálnunk…
Hagyj békén, akármi is vagy!
Mindenki jöjjön erre!
Mi volt az az izé? A tálból jött ki!
Erről itt semmit nem írnak!
Pont ezért nem kellett volna megpróbálni, míg nem tudunk mindent!
Ha most nem beszélünk apával, nem tudjuk meg, beválik-e az, amit csinálunk.
A kockázat vállalhatónak tűnik.
Semmi baj, Russ. Megoldjuk.
Reméljük, a kapu addig foglyul ejti odabent.
Stanley! Hol van Stanley?
Kérlek, nyissátok ki.
Stanley!
Siessetek. Az az izé még mindig itt van bent velem.
Nem nyílik ki.
A vadrózsa beakadt a szerkezetbe.
Kiszedünk onnan, Stanley. Csak tarts ki.
Keresnünk kell valamit, amivel átvághatjuk.
Megoldom.
Van esély, hogy gyorsabban csináld?
Csak annyira, amennyit a penge enged.
Tudod, milyen makacs ez a vadrózsa.
Hahó?
Azt hiszem, az a szörnyűség, ami kijött a tálból, fél a fénytől.
Jó. Helyezkedj védekező pózba, és szegezd előre a zseblámpádat.
Igyekezni fogok.
El se hiszem, hogy csapdába ejtettem.
A világ legrosszabb barátja vagyok.
Mind azt akartuk, hogy működjön. A remény néha elhomályosítja az ítélőképességet.
Igen. Alaposan elszúrtátok.
Viccelek. Én folyton elszúrom.
Rá kell jönnünk, hogy tegyük vissza azt az izét a tálba.
De hogy? Az útmutatás a naplóban csak félig olvasható.
Van egy ötletem.
Szép munka, kölyök. Ki tudod venni a szavakat?
Pár rész még elmosódott,
de úgy tűnik, a holdfénynek köze van ahhoz, hogy lehet megszabadulni a lénytől.
Látok egy nyílást a mennyezeten.
Olyasmi, mint egy akna.
Cornelius biztos ezért tette oda.
A holdfény miatt.
Ki kell derítenünk, hol az akna másik vége.
De még mindig nem tudjuk, hogy működik.
Keresnünk kell valakit, aki tudja.
Mi van a múzeumos hölggyel? Segített az olmék babáknál.
- Igaz. Georgia tudhatja. - Klassz. Megvan a csatarendünk.
Ti fejtsétek meg a tálat.
Én maradok, és megfejtem a napfényt.
Nemsokára jövünk.
Sok szerencsét.
Ja. Próbálj nem kinyiffanni, tesó.
Ez nem segít, Pandora.
Menni fog, kölyök.
Így van.
Menni fog.
De van rá mód, hogy gyorsan csináld, lécci?
Köszönjük, hogy záróra után fogadsz, Georgia.
Nagyon köszönjük.
A látnok tál.
Felettébb érdekfeszítő.
És amúgy mire is kell ez?
Csak anyagot gyűjtünk Alex könyvéhez.
Tudsz ezekről valamit? Esetleg azt, hogyan működnek?
Mármint elméletben, ugye?
Igazából biztosan nem hisztek holmi varázstálakban.
Miért? Nem is akkora őrültség.
Hogyne, csak elméletben.
Sajnos nem.
De ismerek valakit, aki talán tudhatja.
A látó és jövendőmondó műtárgyak specialistája.
Neil Peckmin.
Személyesen nem ismerem, csak hírből.
Azt beszélik, hogy Neil meglehetősen különc alak.
Sosem hagyja el a házát.
Észben tartjuk. Köszönjük szépen, Georgia.
Larry, ott vagy még?
Ez a bestia különös megszállottsággal viseltetik irányomban!
Itt vagyok. Még fűrészelek.
Beszélj hozzám, kérlek.
A csend módfelett nyugtalanító.
Tudom, mi nyugtat meg.
Larry, ott vagy még?
Ennek épp az ellenkezőjét kértem.
Tessék, pajtás. Neked ez mindenre gyógyír.
De hisz te utálod a hangját.
Ezúttal kivételt teszek.
Isten hozzátok, szép spanyol hölgyek
Isten hozzátok, ti hispán szüzek
Megjött a parancs, hogy vitorlát bonts…
Ez a zene.
A csillagvizsgálóból jön.
Hát persze!
Megtaláltam!
Az akna tetején vagyok. Hallasz, Stanley?
Igen, hallak!
Lejuttatok hozzád egy kis holdfényt. Csak tarts ki.
Ennél kijjebb nem is tarthatnék!
Menj el, kislány.
Már elnézést! Nem is vagyok kicsi.
Bármekkora is vagy, kérlek, távozz.
Rossz éjszakát választottál az ajtómon kopogni.
Mr. Peckmin, kérem!
Erről kell beszélnünk önnel.
Mennyi fény és milyen hőség.
Tessék.
Majd megszokják.
Hol találták azt a tálat?
Lent volt a mi pincénkben.
Úgy hallottuk, ön tud róla valamit.
Én túl sokat is tudok róla.
A családomat átokkal sújtották a rettegett látnok tálak.
Higgye el, családi átkokról mi is tudunk ezt-azt.
Kérem, Mr. Peckmin.
Neil.
A segítségére szorulunk.
Miért segítenék?
A barátunk bajban van, mert valami kijött a tálból.
Foglyul ejtette, és nincs sok időnk.
Elszabadítottak egy hírnököt?
Nem ajánlottak neki áldozatot?
Milyen áldozatot?
Ó, ne! Nagy baj van.
Azt a hibát követték el, amit mi.
- Nem tartották be a szabályokat. - Szabályokat?
Két fontos lépésből áll a folyamat.
Az elérni kívánt egyén személyes tárgyával aktivizálni a tálat.
Ezt a részt megtettük.
A legfontosabb rész pedig, hogy áldozatot kell leróni.
Olyasmit kell tenni a tálba teliholdkor, ami sokat jelent nekünk.
Ez kiengeszteli a hírnököt.
Az áldozat!
Ezt nem tudta Russ kiolvasni.
A hírnök már itt van, hogy szabadulhatunk meg tőle?
Áldozatot kell a tálba helyezni.
Csakhogy most már ez nem ilyen egyszerű.
Az egyik ősöm régen elszabadított egy hírnököt,
és az összes Peckmint azóta is kísérti.
Mondja úgy, hogy értsük is.
Hátha megoldásra találunk, és önnek is segíthetünk.
Réges-régen ez a látnok tál az én családomé volt.
Minden Peckmin látnoki tehetséggel születik.
Minden Arthur dédnagyapámmal kezdődött.
Jó szándékkal használta a látnok tálat,
gyászolóknak segített kapcsolatba lépni a szeretteikkel.
Ám mindez megváltozott, mikor egy műkincsgyűjtővel találkozott.
Ez a gyűjtő kiforgatta eredeti céljukból a tálakat.
Hasznot húzott a halottak megzavarásából,
a hátrahagyott kincseiket akarta felkutatni.
Nem hagyta nyugodni a lelküket, míg meg nem kaparintotta, amit akart.
Rákényszerítette Arthurt, hogy segítse ebben,
míg végül megelégelte a dolgot.
Arthur ráállt még egy utolsó idézésre, aztán soha többé.
Csakhogy a gyűjtő rászedte, és ellopta a tálat,
mielőtt az áldozatot megadhatta volna.
Így aztán a hírnök Arthurt vitte el kiegyenlítetlen tartozása fejében.
A hírnök azóta is a sötétségben ólálkodik.
És minden teliholdkor eljön a következő Peckminért.
Bárhová menekülünk, mindenhová követ.
Apám a szemem láttára próbálta átadni az áldozatot.
Ezt a zsebórát.
Azonban a tál nélkül a hírnök nem fogadta el.
Tehát ezért él állandó fényárban.
Ahol nincs árnyék, ott hírnök sincs.
De így is érzem, ahogy figyel engem, minden nap minden pillanatában.
Jaj, ez borzalmas.
Neil, azt hiszem, az a gyűjtő pasas a mi felmenőnk volt.
Tényleg?
Szutyok ük-üknagyapánk alighanem elég sok olyasmit tett, ami nagyon nem menő.
Most a mi feladatunk ezeket helyrehozni.
Ezt nem lehet helyrehozni.
Az apámat és a nagyapámat is elemésztette.
Ördögi kör ez az átok.
Miért ne lehetne? Megtörhetjük az átkot. Mi is azon vagyunk.
Együtt sikerülni fog.
Pajtás, jól vagy?
Jaj nekem.
- Mi történt? - Alighanem elrontottam a lámpát.
Leejtettem az izé miatt.
Jövünk már!
De hát miért nem működik?
Sikerült? Kezd kifogyni a lámpám.
Nem. Bárhogy is állítgatom, sehogy se tükrözi a holdfényt
oda le, a menny-boltba.
Nem világít el az aknáig.
Talán az új teleszkóp rövidebb a réginél.
Új teleszkóp?
Igen. Nagyapád lecserélte a régit még 1969-ben,
hogy láthassa a holdra szállást.
Akkor nem jó a teleszkóp.
Ez nem ér el odáig.
Készen áll, Mr. P?
Azt hiszem.
Először vizet kell beleönteni.
Most a személyes tárgy, ugye?
A tárgyat most nem kell beledobni,
mivel azt már a dédapám megtette sok évvel ezelőtt.
Most pedig elő kell hívni a hírnököt.
Jön már.
Csak kicsit kell közelebb jönnie.
A holdfény!
Jaj, ne!
Ne! Neil!
Ne! Ereszd el őket!
Eressz!
Itt az áldozatod! Fogadd el!
Megcsináltuk?
Nagyon úgy néz ki.
Tudtam, hogy menni fog!
Ez még kell, hogy megmentsük a barátunkat,
de ha készen leszünk, visszaadjuk.
Ne! Tartsák meg. Többé látni se akarom a látnok tálat.
Hívjuk fel Russt azzal, amit megtudtunk.
Hagyjál békén!
Bizony! Hagyd őt békén!
Tudjuk, hogy szabaduljunk meg tőle.
Remek. Küldjétek vissza oda, ahonnét jött.
Stanley!
Megvagy még, pajtás?
Épphogy.
Dobj bele valamit, ami sokat jelent neked.
- De miért én? - Mert te idézted meg.
Gyorsan! Bármi jó, ami fontos neked. Áldozatul.
A fizetség fejében elkotródik ez a szerzet.
Ez a harmonika nekem sok örömet szerzett.
Nem akarok megválni tőle.
Mi viszont tőled nem akarunk megválni.
Te érzelgős vénség.
Jó, hogy mégse nyiffantál ki.
Rossz lenne egyedül feltakarítani ezt a kupit.
Ez már az én jó öreg Larrym.
Megmenekült? Sikerült Stanley-re világítanom?
Ügyes voltál, Russ.
Kösz, anya. De úgy örülök, hogy itt vagytok.
Figyu, a látnok tálban most nem tisztult ki úgy a víz,
mint Mr. P házában.
Még mindig fekete.
Jaj, ne. Már megint?
Bízzátok csak rám.
Majd én megtanítom azt a tintapacát a barátaimmal packázni!
Hahó?
- Apa? - Apa?
Gyerekek?
- Apa! - Ti vagytok azok?
- Igen! - Szia, apa!
Alex, de jó hallani a hangod!
Hol vagy?
Nem tudom.
Valami üres sötétség vesz körül.
Nem tudom, hol vagyok.
Látsz minket, apa?
Látsz egyáltalán bármit is?
Látni nem látlak, de hallom a hangotokat.
Mást is hallok még itt kint, valami suhogásfélét.
Suhogást? De mi suhog?
Nem tudom.
De bármi is az, nem akarom, hogy meghalljanak.
Egyre közelebb érnek.
Bárhová is futok, nem menekülhetek előlük.
Megnéztük a videódat.
Visszaadtunk egy műkincset, a homokórát pedig felfelé pergettük.
Tényleg? Nem tudtam, sikerülhet-e.
Derítsétek ki, hogyan függ össze mindez.
Hogy függ össze…
Ne add fel a reményt, Alex!
Ki fogunk szabadítani.
Biztos vagyok benne. Én…
Eltűnt.
Ne sírj, Pan.
Legalább tudjuk, hogy apa él.
És a következő teliholdkor megint beszélünk vele.
Egy hónap múlva?
Hamarabb eltelik majd, mint hinnéd.
Egy hónap alatt sok mindent elvégezhetünk.
A feliratot fordította: Speier Dávid